Lembaga Pelabuhan Klang

Lembaga Pelabuhan Klang (LPK) ialah sebuah badan berkanun yang ditubuhkan pada 1 Julai 1963 bagi mengambil alih pentadbiran Pelabuhan Klang daripada Keretapi Tanah Melayu (KTM).PKA, Intro, About us + Background PKA, Intro, Free Commercial Zone, Port Klang Authority 

 Sejarah 
Sejajar dengan dasar kerajaan untuk menanam semangat pengurusan sektor swasta dalam pelbagai bidang yang dimiliki dan kawalan kerajaan di negara ini, maka penswastaan pertama kemudahan utama pelabuhan telah dilaksanakan di Pelabuhan Klang. Dalam tahun 1986, kemudahan kontena terminal yang dikendalikan oleh LPK telah diswastakan kepada Klang Container Terminal Berhad. LPK mengekalkan 20% ekuitinya dalam syarikat tersebut. Lanjutan daripada penswastaan itu baki kemudahan operasi pelabuhan telah diswastakan kepada Klang Port Management Sdn Bhd pada tahun 1992. Kemudahan pelabuhan yang baru dibangunkan di Pulau Indah (Pulau Lumut) telah diswastakan kepada Kelang Multi Terminal Sdn Bhd dalam tahun 1994. Mereka diberi pilihan untuk membangunkan baki pembangunan kemudahan pelabuhan seperti yang terancang dalam Pelan Induk Pelabuhan (1990-2010).

Melalui penswastaan kemudahan-kemudahan operasi dan perkhidmatan-perkhidmatan pelabuhan terbahagi kepada 3 entiti yang berbeza di bawah 3 siri penswastaan yang berasingan, Lembaga Pelabuhan Klang telah mempertingkatkan peranannya sebagai pemudahcara perdagangan, mengawalselia dan sebagai tuan tanah.

 Fungsi 
Perancangan dan pembangunan pelabuhan
Mengawal selia perjalanan kemudahan-kemudahan perkhidmatan penswastaan
Kemudahan perdagangan
Pengurusan harta
Penguatkuasa zon bebas

 Pengurusan 
Pengurusan lembaga ini mempunyai pengerusi dan sepuluh jemaah lembaga. Pengerusi dilantik oleh Yang di-Pertuan Agong dan jemaah pula dilantik oleh Menteri Pengangkutan. Pengerusi LPK terkini adalah Y.Bhg. Tan Sri Dato' Seri Kong Cho Ha.

 Rujukan 

 Pautan luar 
 Laman web rasmi 

Kategori:Lembah Klang
Kategori:Kementerian Pengangkutan Malaysia
Kategori:Penubuhan 1963 di Malaysia